Ajo që në fillim të këtij sezoni as që nuk mund të imagjinohej, është bërë realitet mbrëmjen e sotme. Modestët e Leicester City janë shpallur për herë të parë në histori kampion të Premier League-s angleze.
Barazimi i Tottenham në fushën e Chelsea ka shpallur automatikisht fitues Leicester.
Skuadra e Claudio Ranieri-t ka hyrë në historinë e futbollit anglez. Që prej themelimit në vitin 1884, Leicester nuk ka arritur asnjëherë sukses të ngjashëm.
Italiani Ranieri u thërrit nga klubi anglez me kërkesën për të mbajtur edhe këtë sezon në ligën e parë Leicester-in, që mendohej se sezonin e ardhshëm do të luante një kategori më poshtë.